༄༅། །འབྲེལ་བ་བརྟག་པའི་རྣམ་བཤད་
ཉི་མའི་སྙིང་པོ་བཞུགས་སོ།
།
༄༅། །རྗེ་བཙུན་བླ་མ་དམ་པ་རྣམས་ལ་ཕྱག་འཚལ་ལོ། །གང་ཞིག་འགྲོ་ལ་
ཐུགས་རྗེའི་དབང་གྱུར་ཅིང༌། །ཐུབ་བསྟན་རྫོགས་པའི་ལམ་གྱི་གནད་རྣམས་
ཀུན། །ཇི་བཞིན་གཟིགས་ནས་འདོམས་པའི་དགོངས་པ་ཅན། །རྗེ་བཙུན་བླ་
མ་ལྷར་བཅས་ཞབས་ལ་འདུད། །ལེགས་བཤད་རིན་ཆེན་ཀུན་གྱི་གཏེར་གྱུར་
པ། །གསུང་རབ་རྒྱ་མཚོར་འཇུག་པའི་ཐབས་ཀྱི་མཆོག །སྡེ་བདུན་རིགས་པའི་
ཤིན་ཏུ་རྟོགས་དཀའི་གནས། །འབྲེལ་བ་བརྟགས་པ་ཚུལ་བཞིན་བཤད་པར་
བྱ། །དེ་ལ་འདིར། གཞི་དང་ལམ་དང་འབྲས་བུ་བསྡུས་པའི་གཞུང་དང་།
ཚད་མའི་གནས་མཐའ་དག་ཁོང་དུ་ཆུད་པར་བྱེད་པའི་ཐབས།
འབྲེལ་བ་
བརྟག་པ་བཤད་པ་ལ་དོན་བཞི་སྟེ། མཚན་གྱི་དོན་དང་། འགྱུར་གྱི་ཕྱག་དང་།
གཞུང་གི་དོན་དང༌། མཇུག་གི་དོན་ནོ། །དང་པོ་ནི། རྒྱ་གར་གྱི་སྐད་དུ། སཾ་
བྷན་དྷ་ནི། བོད་ཀྱི་སྐད་དུ་འབྲེལ་བ་དང་། པ་རི་ཀཱ་ནི་བརྟགས་པ་དང་། པྲ་
ཀ་ར་ཎ་ནི་རབ་ཏུ་བྱེད་པའོ། །གཉིས་པ་ནི། འཇམ་དཔལ་གཞོན་ནུར་གྱུར་པ་
ལ་ཕྱག་འཚལ་ལོ། །ཞེས་སྨོས་ཏེ་རྩོམ་པ་སོགས་ཀྱི་བར་ཆད་ཞི་བ་དང་། ལྷག་
པ་ཤེས་རབ་ཀྱི་བསླབ་པ་བརྗོད་བྱའི་གཙོ་བོར་སྟོན་པ་མངོན་པའི་སྡེ་སྣོད་ཀྱི་་
དགོངས་འགྲེལ་དུ་གཏོགས་པར་ཤེས་པའི་ཆེད་དུའོ། །གསུམ་པ་ལ་གཉིས།
དགོས་འབྲེལ་རྣམ་པར་བཞག་པ་( ༢ན) དང་། དགོས་ལྡན་གྱི་ཚིག་དོན་བཤད་
པའོ། །དང་པོ་ནི། རང་འགྲེལ་དུ། འབྲེལ་བ་དངོས་པོར་གྱུར་པ་བསལ་བར་
འདོད་ནས་གཞན་དབང་ཁོ་ན་ཞེས་བྱ་བ་ལ་སོགས་པ་སྨྲས་སོ། །ཞེས་པས་
- 400-

འབྲེལ་བ་བརྟག་པའི་རྣམ་བཤད་ཉི་མའི་སྙིང་པོ།
བརྟེན་ཏེ་འབྲེལ་བ་རྫས་གྲུབ་བཀག་པ་བརྗོད་བྱ་དང་། རབ་ཏུ་བྱེད་པ་འདི་
ལ་བརྟེན་ནས། འབྲེལ་བ་དངོས་པོར་གྱུར་པ་མེད་པར་རྟོགས་དགོས་པ་དང་།
བདག་མེད་པ་
།དེ་ལ་བརྟེན་ནས་ཐར་པ་ཐོབ་པ་
་
འབྲེལ་བ་དངོས་པོ་བ་མེད་པར་རྟོགས་པ་ལ་བརྟེན་ནས།
གཉིས་ཁོང་དུ་ཆུད་པ་ཡང་དགོས་པའོ།
ཉིང་དགོས་དང་། དེ་དག་སྔ་མ་མེད་ན་ཕྱི་མ་མི་འབྱུང་བ་འབྲེལ་བ་ཡིན་ལ།
འབྲེལ་བ་ནི། སྨྲས་སོ་ཞེས་པས་ཤུགས་ལ་བསྟན་ཏེ། འབྲེལ་བ་དངོས་པོར་
གྱུར་པ་བསལ་བའི་ཕྱིར་ཏུ། རབ་ཏུ་བྱེད་པ་འདི་སྨྲས་སོ། །ཞེས་ཐབས་དང་
ཐབས་བྱུང་བསྟན་པའོ། །འབྲེལ་བ་དངོས་པོ་བ་མེད་པར་རྟོགས་པའི་དགོས་
པ་ནི། བདག་མེད་གཉིས་ཁོང་དུ་ཆུད་པ་ཡིན་ཏེ། རང་དབང་བའི་འབྲེལ་བ་
མེད་པར་རྟོགས་པ་ན། གང་ཟག་གིས་ཕུང་པོ་རང་དབང་དུ་བྱིན་གྱིས་རློབ་
པའི་བྱ་བ་རང་དབང་མེད་པར་རྟོགས་ལ། དེ་ལས་རང་དབང་དུ་བྱ་བ་བྱེད་
པའི་གང་ཟག་རང་དབང་བ་མེད་པར་རྟོགས་ཤིང་། དེ་ལ་བརྟེན་ནས་དབང་
བསྒྱུར་བྱ་རང་དབང་བ་མེད་པར་རྟོགས་པ་གང་ཟག་གི་བདག་དང་། དེའི་
བདག་གི་བ་མེད་པར་རྟོགས་པ་ཡིན་ནོ། །ཡང་དངོས་( ༢བ)པོ་རང་གི་ངོ་བོ་
གཞན་དང་མ་འདྲེས་པར་གནས་པ་ལ་གཞན་གྱི་དབང་ཉིད་དང་། གཞན་
དང་སྦྱོར་བ་དང་། བལྟོས་པ་ཉིད་ལ་སོགས་པའི་འབྲེལ་བ་རང་མཚན་པ་མེད་
པར་རྟོགས་པ་ན། གཟུང་འཛིན་རྫས་ཐ་དད་ཀྱིས་སྟོང་པར་རྟོགས་པས་ཆོས་
ཀྱི་བདག་མེད་རྟོགས་པ་ཡིན་ཞིང་། དེ་ཡང་གང་ཟག་གི་དབང་པོའི་ཁྱད་པར་
ལས་ཡིན་ཏེ། ཕྱི་རོལ་གྱི་དོན་དུ་མངོན་པར་ཞེན་པའི་མདོ་སྡེ་པ་སོགས་ཀྱིས་
འབྲེལ་བ་རྫས་གྲུབ་བཀག་པ་ལས། གང་ཟག་གི་བདག་མེད་རྟོགས་ལ་རྣལ་
འབྱོར་སྤྱོད་པ་པོ་རྣམས་ཀྱིས་ཆོས་ཀྱི་བདག་མེད་རྟོགས་པར་འགྱུར་བ་ཡིན་་་་
ལ། · བྲམ་ཟེ་ཆེན་པོ། བདག་མེད་གཉིས་རྟོགས་པ་འབྲེལ་བརྟག་གི་དགོས་པར་
བཤད་པ་ཤིན་ཏུ་ལེགས་པ་ཡིན་ནོ། །གཞན་ཡང་སྦྱོར་བ་དང་འདུ་བའི་འབྲེལ་
-401-

རྒྱལ་ཚབ་རྗེའི་གསུང་འབུམ། ཅི་
བ་རྫས་གྲུབ་བཀག་པས། རྡུལ་ཕྲ་རབ་རྣམས་ཀྱི་འདུ་བ་དོན་གཞན་ཁེགས་ལ།
དེ་ལས་ཡན་ལག་ཅན་རྫས་གཞན་ཁེགས་ལ། དེ་ཁེགས་པ་ན། ཡོན་ཏན་དང་།
ལས་དང་། སྤྱི་དང་། ཁྱད་པར་དོན་གཞན་རྣམས་ཀྱང་ཁེགས་པས། བྱེ་བྲག་
པས་རྟག་པའི་ཚིག་དོན་དྲུག་ཁེགས་ཤིང༌། རྟག་པའི་དངོས་པོ་མཐའ་དག་
ཁེགས་པར་ཤེས་པར་བྱའོ། །དེས་ན་འབྲེལ་བ་ཕྱིན་ཅི་མ་ལོག་པར་གཏན་ལ་
འབེབས་པ་ནི། གཞིའི་ལྟ་བ་གཏན་ལ་འབེབས་པ་དང་། ལམ་བགྲོད་པའི་
རིམ་པ་སོགས་ལ་མེད་དུ་མི་རུང་བའི་ཡན་ལག་ཡིན་པས་ལེགས་པར་ཁོང་དུ་་
ཆུད་པར་བྱས་ལ། འབྲེལ་བའི་མཚན་ཉིད་སོགས་མཐའ་དཔྱོད་པ་ནི་ལོགས་
སུ་བཤད་ཡོད་པས་དེར་བལྟ་བར་བྱའོ། །གཉིས་པ་ལ་ག
ས་པ་ལ་གསུམ། འབྲེལ་བ་རྫས་
ཡོད་སྤྱིར་དགག་པ་དང་། རྒྱུ་འབྲས་ཀྱི་( ༣ན) འབྲེལ་བ་རྫས་ཡོད་རྒྱས་པར་
དགག་པ་དང་། སྦྱོར་བ་དང་འདུ་བའི་འབྲེལ་བ་རྫས་ཡོད་དགག་པའོ། །དང་
པོ་ལ་གཉིས། ངོ་བོ་ཐ་མི་དད་ཀྱི་འབྲེལ་བ་དངོས་པོ་བ་དགག་པ་དང་།
འབྲེལ་བ་ཅན་དང་རྫས་གཞན་གྱི་འབྲེལ་བ་དགག་པའོ། ། དང་པོ་ལ་གསུམ།
གཞན་དབང་གི་འབྲེལ་བ་དངོས་པོ་བ་དགག་པ་དང༌། འདྲེས་པའི་འབྲེལ་བ་
དངོས་པོ་བ་དགག་པ་དང་། བལྟོས་པའི་འབྲེལ་བ་དངོས་པོ་བ་དགག་པའོ། །
དང་པོ་ནི། དེ་ལ་གཞན་གྱི་སྦྱོར་བ་དང་ལྡན་པ་དང་། འདུ་བ་དང་། · རེག་པ་
དང་། ཕྲད་པ་དང་། དངོས་པོ་ཉེ་བར་གྱུར་པ་ཞེས་པའི་འབྲེལ་བ་རྫས་སུ་
ཡོད་པ་དང་། དོན་དམ་པར་གྲུབ་པ་དང་། བཅོས་མ་མ་ཡིན་པ་དང་། རྟོག་
པས་བཏགས་པ་མིན་པའི་འབྲེལ་བ་ཁས་བླངས་ལ། དེ་ཡང་ཁ་ཅིག་གིས་
གཞན་དང་འབྲེལ་བ་དང་། གཞན་ལ་རག་ལས་པ་དང་། གཞན་ལ་བརྟེན་
དང་། གཞན་གྱིས་དབང་ཞེས་བྱ་བའི་འབྲེལ་བ་ཡོད་ལ། དེའི་དོན་ནི། མེ་
འདི་ལས་དུ་བ་འདིའོ་སྙམ་པ་དང༌། དུ་བ་འདི་མེ་འདི་ལས་སོ་སྙམ་པ་བློའི་
གཟུང་ཡུལ་དངོས་པོར་གྱུར་པ། མེ་དུ་གཉིས་འབྲེལ་བ་ནི། འབྲེལ་བ་དངོས་
·402 -

འབྲེལ་བ་བརྟག་པའི་རྣམ་བཤད་ཉི་མའི་སྙིང་པོ།
ཟེར་གྱི།
པོར་གྱུར་པ། གཉིས་ཀའི་ཆོས་སུ་ཡོད་པའི་གཞན་དབང་གི་འབྲེལ་བ་ཅན་
གཉིས། འབྲེལ་བ་གནས་པ་ཡིན་གྱི། གཞན་དུ་ན་འབྲེལ་མེད་དུ་འགྱུར་རོ། །
ཞེས་ཟེར་ཏོ། །དེའི་དོན་ནི། དུ་བ་མེའི་གཞན་དབང་དུ་གྱུར་པ་ཁོ་ན་ལ་མི་
མེ་དུ་གཉིས་འབྲེལ་བ་དངོས་པོར་གྱུར་པ། རང་གི་ཆོས་སུ་ཡོད་པའི་
གཞན་དབང་གི་འབྲེལ་བ་གྲུབ་པར་འཇོག་ལ། འབྲེལ་བ་དེ་ཉིད་ལ་གཞན་
དབང་གི་( ༣བ) འབྲེལ་བ་ཞེས་པའོ། །དོན་བསྡུས་ན་མེ་དུ་འབྲེལ་བ་ཅན་དུ་
སྐྱེས་པ་དངོས་པོར་གྱུར་པའི་འབྲེལ་བའི་དབང་ཁོ་ནས་ཡིན་པའི་དོན་ནོ། །
གཞན་དབང་གི་འབྲེལ་བ་དེ་འབྲེལ་བ་ཅན་མེ་དུ་གཉིས་གྲུབ་ཟིན་དུ་གནས་་
པའི་འབྲེལ་བ་ཡིན་ནམ། མ་གྲུབ་པའི་འབྲེལ་བ་ཡིན། གཉིས་ཀ་ལྟར་ཡང་མི་
འཐད་དེ། འབྲེལ་བ་ཅན་གཉིས་ལ་གཞན་དབང་ཁོ་ནའི་འབྲེལ་བ་དངོས་
པོར་གྱུར་པ་ཁྱད་ཆོས་སུ་ལྡན་པའི་སྒོ་ནས་འབྲེལ་བ་གྲུབ་པར་འཇོག་པ་ནི་་་་་
རིགས་པ་མིན་པར་ཐལ། འབྲེལ་བ་ཅན་གཉིས་རང་གི་རྒྱུ་ལས་གྲུབ་ན། རང་
གི་ངོ་བོ་འགྲུབ་པ་ལ་གཞན་དབང་གི་འབྲེལ་བ་དངོས་པོར་གྱུར་པ་ལྡན་པ་ལ་
དགོས་པ་ཅི་ཞིག་ཡོད་དགོས་པ་ཅུང་ཟད་ཀྱང་མེད་ལ། འབྲེལ་བ་ཅན་གཉིས་
མ་གྲུབ་ན། འབྲེལ་བ་ཁྱད་ཆོས་སུ་ལྡན་པ་མི་འཐད་པའི་ཕྱིར། གལ་ཏེ་འབྲེལ་
བ་ཅན་གྱི་ངོ་བོ་ཙམ་ཞིག་ཀྱང་ཅུང་ཟད་མ་གྲུབ་པ་དེ་གྲུབ་པར་བྱ་བའི་ཕྱིར་་་
ཏུ་གཞན་དབང་གི་འབྲེལ་བ་ཁས་ལེན་ནོ། །ཞེ་ན། འབྲེལ་བ་ཅན་གྱི་ངོ་བོ་
ཅུང་ཟད་ཀྱང་མ་གྲུབ་པ་གྲུབ་པའི་ཆེད་དུ། དངོས་པོར་གྱུར་པའི་འབྲེལ་བ་
ཁས་ལེན་པ་མི་རིགས་པར་ཐལ། དེ་ལ་ཡང་གྲུབ་མ་གྲུབ་བརྟགས་ན། དགོས་
ནུས་མེད་པའི་ཉེས་པར་འགྱུར་བའི་ཕྱིར་རོ། །བདག་གཅིག་དང་དེ་བྱུང་གང་
ཡིན་ཀྱང་རུང་། འབྲེལ་བ་ལ་རྟོག་པའི་བློའི་ཡུལ་དུ་འབྲེལ་བ་ཅན་གཉིས་དུས་
མཉམ་ཁོ་ནར་སྣང་ལ།
བློ་དེའི་གཟུང་ཡུལ་དངོས་པོར་ཁས་བླངས་པས་
བདག་གཅིག་པའི་འབྲེལ་བ་རྫས་གྲུབ་འགོག་པ་ཡང་དེ་ལྟར་བཤད་པར་བྱ་་་་
- 403 -

རྒྱལ་ཚབ་རྗེའི་གསུང་འབུམ།
ལ། རྣམ་འགྲེལ་དུ། རང་གི་རྒྱུ་ལས་གྲུབ་པའི་ཕྱིར། །འབྲས་བུ་རག་ལས་མེད་
པར་ཡང་། །རྟོག་( ༤ན) པ་ཡིན་ནི་འབྲེལ་བར་བྱེད། །ཅེས་པའི་དོན་ཡང་།
སྔར་ལྟར་ཤེས་པར་བྱ་བ་ཡིན་གྱི། རྒྱུ་ལ་བརྟེན་ནས་གྲུབ་ཟིན་ན་རྒྱུ་ལ་རག་མ་
ལས་པའི་དོན་དུ་བཤད་པར་མི་བྱའོ། །དཔེ་ཁ་ཅིག་ལས། གཞན་དབང་ཁོ་
ནར་ཞེས་འབྱུང་ཡང་། འགྲེལ་པ་འགྲེལ་བཤད་ལས། དེའི་དོན་དུ་མ་བཤད་
དོ། །དེས་ན་དངོས་པོ་ཐམས་ཅད་ཀྱི་འབྲེལ་བ་ཡང་དག་པ་དངོས་པོ་ཉིད་དུ་
གྲུབ་པ་མེད་པར་ཐལ། འབྲེལ་བ་ཅན་གཉིས་གྲུབ་ཟིན་པའི་ཕྱོགས་དང་། མ་
གྲུབ་པའི་ཕྱོགས་ལ་བརྟགས་ན། ། གཞན་དབང་གི་འབྲེལ་བ་དངོས་པོར་གྱུར་
པ་དགོས་ནུས་མེད་པ་དེའི་ཕྱིར། གཞུང་འདི་དང༌། འོག་མ་རྣམ་འགྲེལ་ལས།
ཡོད་རྫས་གཞན་ལ་རག་ལུས་པའམ། །གཞན་གྱི་འབྲེལ་བར་ཇི་ལྟར་འགྱུར། །
ཞེས་སོགས་ཀྱིས་བཤད་དེ། འབྲེལ་བ་ཅན་དུས་མཉམ་དུ་ཁས་ལེན་པའི་སྒོ་
ནས་གནོད་པ་བརྗོད་པར་མཛད་དོ། །གཉིས་པ་ནི། འོན་ཏེ་གཞན་གྱི་དབང་
ཁོ་ན་འབྲེལ་བ་མ་ཡིན་གྱི་འབྲེལ་བ་ཅན་གཉིས་ཀྱི་ངོ་བོའམ། ངོ་བོ་རྣམས་
ཀྱིས་འབྲེལ་བ་ནི། ངོ་བོ་འབྲེལ་བ་སྟེ་ངོ་བོ་འབྲེལ་བ་དེ་ཉིད་དངོས་པོར་གྱུར་
པའི་འབྲེལ་བ་ཡིན་ཏེ། རང་གི་ངོ་བོ་ཕྲད་པའི་དོན་ནོ་ཞེ་ན། དེ་ཡང་འབྲེལ་
བ་ཅན་གཉིས་ལ་གནས་པའི་ངོ་བོ་འདྲེས་པའི་རང་ལྡོག་དེ་ཉིད་རྫས་སྣོད་ཀྱི་་
འབྲེལ་བ་དང་། རྟག་པར་ཁས་ལེན་པའོ། །དེ་ལ་ངོ་བོ་འདྲེས་པའི་དོན་རྫས་
གཅིག་ཏུ་འདྲེས་པའམ། ལྡོག་པ་གཅིག་ཏུ་འདྲེས་པ་ཡིན། དེ་ཡང་འབྲེལ་བ་
ཅན་གཉིས་སམ། འབྲེལ་བ་དེ་ཉིད་འབྲེལ་བ་ཅན་གཉིས་དང་འདྲེས་པའི་
དོན་ཡིན། འབྲེལ་བ་( ༤བ) ཅན་གཉིས་རྫས་འདྲེས་པའི་དོན་ཡིན་ནོ་ཞེ་ན། མེ་
དུ་གཉིས་རྫས་གཅིག་ཏུ་འདྲེས་པར་ཇི་ལྟར་འགྱུར་ཏེ། མི་འགྱུར་བར་ཐལ།
རྫས་ཐ་དད་པ་གཉིས་ཉིད་ཡིན་ན་དེ་ཡིན་པའི་ཕྱིར། ཐལ་བ་ཁས་བླངས་སོ། །
དེ་བཞིན་དུ་བདག་གཅིག་པའི་འབྲེལ་བ་ཅན་གཉིས་ཀྱི་ལྡོག་པ་གཅིག་ཏུ་
- 404 -

འབྲེལ་བ་བརྟག་པའི་རྣམ་བཤད་ཉི་མའི་སྙིང་པོ།
འདྲེས་པར་མི་འཐད་པར་ཐལ། ལྡོག་པ་ཐ་དད་པའི་ཕྱིར། འདྲེས་པ་ཞེས་
པའི་འབྲེལ་བ་དེ་ཉིད། འབྲེལ་བ་ཅན་གཉིས་དང་འདྲེས་པ་ཡིན་ནོ་ཞེ་ན། དེ་
ཡང་མི་འཐད་པར་ཐལ།
འབྲེལ་བ་ཆ་མེད་ཀྱི་རྟག་པར་ཁས་བླངས་ནས།
འབྲེལ་བ་ལ་ཆ་ཐམས་ཅད་ཀྱིས་གཅིག་ཏུ་འདྲེས་པ་དེ་ཉིད་འབྲེལ་ཡུལ་ལ་་་་་་
ཡང་གཅིག་ཏུ་འདྲེས་ན། འབྲེལ་བ་ཅན་གཉིས་མི་འཐད་པར་འགྱུར་བ་ལ།
འབྲེལ་བ་ཅན་གཉིས་ཡོད་པའི་ཕྱིར་རོ།
།ཕྲད་པ་འབྲེལ་བར་འདོད་པ་ལ་
ཡང་། གནོད་པ་དེ་ཉིད་བརྗོད་པར་བྱའོ། །ཅི་སྟེ་འབྲེལ་བ་ཅན་བར་མེད་པ་
ལ་འདྲེས་པའི་སྒྲས་བརྗོད་པ་ཡིན་ནོ་ཞེ་ན། མིང་འདོགས་སུ་ཆུག་ཀྱང་འབྲེལ་
བ་དངོས་པོ་བ་ཡོད་པ་ལ་ཕན་པ་ཅུང་ཟད་ཀྱང་མེད་དེ། དངོས་ཀྱི་རྒྱུ་འབྲས་
ལྟ་བུ་བར་མེད་པ་ཙམ་དུ་ཟད་པ་ལ་བར་མེད་པ་ཞེས་པའི་འབྲེལ་བ་དངོས་་་་་
པོ་བ་ཡོད་ན། དངོས་པོ་བར་དང་བཅས་པ་ལ་ཡང་བར་དང་བཅས་པ་ཞེས་
རྒྱུ་མཚན་རྣམ་པ་
པའི་འབྲེལ་བ་དངོས་པོ་བ་ཁས་ལེན་རིགས་པར་ཐལ།
ཐམས་ཅད་དུ་མཚུངས་པའི་ཕྱིར། དངོས་པོ་བར་མེད་པ་རང་གི་རང་བཞིན་
མ་དོར་བ་དེ་བཞིན་དུ། དངོས་པོར་གནས་པ་ཡང་རང་གི་རང་བཞིན་མ་དོར་
བ་ཙམ་དུ་ཟད་པས་གཉིས་ཀ་ལ་འབྲེལ་བ་རྫས་གྲུབ་ཁས་ལེན་པའམ། ཡང་ན་
སྔ་མ་ཡང་ཁས་བླང་བར་མི་བྱའོ། །ཕྱི་མ་ཡང་( ༥ན) ཁས་ལེན་ན་འབྲེལ་མེད་
ཀྱི་དངོས་པོ་མི་སྲིད་པར་ཐལ་ལོ། །འབྲེལ་བ་རྫས་གྲུབ་ཁས་ལེན་པ་ལ་རིགས་
པས་གནོད་པ་དེའི་ཕྱིར། མེ་དུ་སོགས་འདྲེས་པའི་འབྲེལ་བ་ཡང་དག་པར་
དངོས་པོ་ཉིད་དུ་གྲུབ་པ་མེད་པར་ཐལ། རྫས་ཀྱི་རང་བཞིན་ཐ་དད་པ་ཡིན་
པའི་ཕྱིར། དེ་བཞིན་དུ་བདག་གཅིག་པ་ལ་ཡང་འདྲེས་པའི་འབྲེལ་བ་དངོས་
པོ་བ་མེད་པར་ཐལ། ལྡོག་པའི་རང་བཞིན་ཐ་དད་པ་གཉིས་སུ་གནས་པའི་
ཕྱིར། གསུམ་པ་ནི། རྒྱུ་འབྲས་བུ་འགྱུར་བ་དང་། ཁྱབ་བྱ་ཁྱབ་བྱེད་དུ་འགྱུར་
བ་ཡང་། ཕན་ཚུན་བལྟོས་པས་བལྟོས་པ་ཞེས་པའི་འབྲེལ་བ་དངོས་པོར་གྱུར་
-- 405-

རྒྱལ་ཚབ་རྗེའི་གསུང་འབུམ། ༼ཅི་
པ་ཡོད་ཅེ་ན། གཞན་ལ་བལྟོས་པ་ནི་དངོས་པོར་གྱུར་པའི་འབྲེལ་བ་ཡང་མི་
འཐད་པར་ཐལ།
གྲུབ་ཟིན་མ་ཟིན་གྱི་སྒོ་ནས་བརྟག་ན་མི་འཐད་པའི་ཕྱིར།
ཡང་གི་སྒྲ་ནི། གཞན་དབང་སོགས་མི་འཐད་པར་མ་ཟད་ཅེས་པའོ། །དཔེ་ཁ་
ཅིག་ཏུ་འབྲེལ་བ་ཡང་ཞེས་འབྱུང་ངོ་། །གལ་ཏེ་མྱུ་གུ་སོགས་ས་བོན་སོགས་ལ་
འབྲེལ་བ་དེ་བལྟོས་པའི་མཚན་ཉིད་ཀྱིས་འབྲེལ་བ་དངོས་པོ་བ་ལ་བལྟོས་ན།
རང་གི་ངོ་བོ་གྲུབ་ཟིན་བལྟོས་སམ། མ་གྲུབ་པའི་བལྟོས། གཉིས་པ་ལྟར་ན།
འབྲེལ་བ་ཅན་དེ་ཉིད་རང་གི་ངོ་བོ་གྲུབ་པ་འབྲེལ་བ་དངོས་པོ་བ་ལ་ཇི་ལྟར་་་
བལྟོས་ཏེ་བལྟོས་པ་མི་འཐད་པར་ཐལ།
རང་གི་ངོ་བོ་མེད་ན་དེ་མེད་པའི་
ཕྱིར། དང་པོ་ལྟར་འབྲེལ་བ་ཅན་གྱི་རང་གི་ངོ་བོ་ཀུན་ལ་སྟེ་ངོ་བོ་ཐམས་ཅད་
རྣམ་པ་ཐམས་ཅད་དུ་འབྲེལ་བ་དངོས་པོ་ལ་རག་མ་ལས་པར་ཐལ། འབྲེལ་བ་
གྲུབ་པ་དུས་དེའི་ཚེ་འབྲེལ་བ་ཅན་ཡང་ཡོད་ནའང་སྟེ་གྲུབ་ཟིན་པའི་ཕྱིར།
འང་གི་( ༥བ) སྒྲས་མེད་ན་མི་བལྟོས་པར་མ་ཟད་ཅེས་པའོ། །དེས་ན་འབྲེལ་བ་
ཅན་གྱི་དངོས་པོ་རྫས་གྲུབ་ཀྱི་འབྲེལ་བ་ལ་ཇི་ལྟར་བལྟོས་པ་ཡིན་ཏེ་བལྟོས་པ་
མི་འཐད་པར་ཐལ།
འཐད་པའི་ཕྱིར། འདི་ཡང་མྱུ་གུ་ས་བོན་ལ་བལྟོས་ཤིང་འབྲེལ་བ་ལ་བལྟོས་པ་
ཞེས་པའི་འབྲེལ་བ་རྫས་གྲུབ་གཉི་གའི་ཐུན་མོང་གི་ཆོས་སུ་ཡོད་པ་འགོག་པ་་
ཡིན་ནོ། །རྟོག་པས་བཏགས་པའི་འབྲེལ་བ་ན་རང་ལུགས་ལའང་ཁས་ལེན་ལ
གང་ལ་འབྲེལ་བ་ནི། འབྲེལ་བ་པོའི་ཆོས་སོ། །རང་འགྲེལ་དུ། ལྷག་མ་ནི་
གཞན་གྱི་དབང་བཞིན་དུ་བརྗོད་པར་བྱའོ། །ཞེས་བཤད་པའི་དོན་ནི། ངོ་བོ་
ཐམས་ཅད་གྲུབ་པ་མི་བལྟོས་ཀྱང༌། ཅུང་ཟད་མ་གྲུབ་པ་ཡོད་པ་གྲུབ་པའི་
ཆེད་དུ་བལྟོས་པའི་འབྲེལ་བ་ཁས་ལེན་ནོ་ཞེ་ན། དེ་ཡང་མི་འཐད་པར་ཐལ།
འབྲེལ་ཅན་བལྟོས་མི་བལྟོས་གང་ཡང་བལྟོས་པ་མི་
ཅུང་ཟད་དེ་ཡང་གྲུབ་པ་དང་མ་གྲུབ་པ་ལ་བརྟགས་ན་ཉེས་པ་སྔ་མ་ལས་མི་་་
འདའ་བའི་ཕྱིར་ཞེས་པའོ། །གཉིས་ལ་གཉིས། ཕྱོགས་སྔ་མ་དང་། དེ་དགག་
- 406-

འབྲེལ་བ་བརྟག་པའི་རྣམ་བཤད་ཉི་མའི་སྙིང་པོ།
པའོ། །དང་པོ་ནི། རིགས་པ་ཅན་ལ་སོགས་པ་ཁ་ཅིག་ན་རེ། མེ་དང་དུ་བ་
དང་། ཡན་ལག་དང་། ཡན་ལག་ཅན་ལ་སོགས་འབྲེལ་བ་ཅན་གཉིས་ནི་སྦྱོར་
དོན་
བ་ཞེས་པའི་འབྲེལ་བ་གཅི